|  |  |  |
| --- | --- | --- |
|  |  |  |

**ΠΡΟΣΚΛΗΣΗ ΣΥΜΜΕΤΟΧΗΣ**

Αγαπητοί/ές φοιτητές/τριες Ψυχολογίας,

Θα θέλαμε να σας προσκαλέσουμε να συμμετέχετε στο πρόγραμμα προσωπικής & επαγγελματικής ανάπτυξης με τίτλο **“Κατασκευάζοντας τον Επαγγελματικό μου Χάρτη”**. Το πρόγραμμα συν-διοργανώνεται από το “Εργαστήριο Ψυχικής Υγείας και Ψυχοκοινωνικής Ευημερίας” του Τμήματος Ψυχολογίας του Πανεπιστημίου Ιωάννινων και το “Εργαστήριο Ποιοτικής Έρευνας στην Ψυχολογία και στην Ψυχική Υγεία” του Τμήματος Ψυχολογίας του Πανεπιστημίου Αθηνών, με επιστημονικά υπεύθυνη την Γεωργία Γκαντώνα, Επικ. Καθηγήτρια Συμβουλευτικής Ψυχολογίας του Πανεπιστημίου Ιωαννίνων.

Το πρόγραμμα:

* απευθύνεται σε τεταρτοετείς φοιτητές/ριες
* επικεντρώνεται στη μελέτη της υπό διαμόρφωση επαγγελματικής ταυτότητας των ψυχολόγων
* στοχεύει στην προσωπική ανάπτυξη, την ενδυνάμωση της επαγγελματικής ταυτότητας & την αντιμετώπιση του άγχους για τις επιλογές μετά την αποφοίτηση
* αποτελείται από 6 δίωρα εβδομαδιαία βιωματικά εργαστήρια σε ημέρα και ώρα που θα κοινοποιηθεί
* συντονίζεται από ψυχολόγους με εκπαίδευση σε ψυχοθεραπευτική προσέγγιση
* είναι δωρεάν και η συμμετοχή εθελοντική
* πραγματοποιείται διά ζώσης, στους χώρους του Πανεπιστημίου
* Δηλώσεις μέχρι τέλη Ιουνίου 2025 / Ημερομηνία Έναρξης: Οκτώβριος 2025​
* Για απορίες ή/και δηλώσεις συμμετοχής στέλνετε μήνυμα στο: gkantona@uoi.gr
* Mε την ολοκλήρωση του προγράμματος, θα χορηγηθεί βεβαίωση συμμετοχής.